شەفەق نیوز/ باوەر داشتن وە خوەد و كووڵ نه‌داین یه‌كیگه‌ له‌ فاكته‌ره‌یل سه‌ركه‌فتن و رەسین وە ئامانج، خانمیگ تورک گشت ئومیدی ئه‌وه‌ بۊیە خوەنین ته‌واو بکەێد وبڕوانامه‌ وه‌ده‌س بارێد، باوجی لەوەر ئه‌وه‌ی بار دارایی خێزانه‌گه‌یان خاس نەۊیە واز له‌ خوەنین هاوردیە.
ئه‌و خانمە توركیه‌  ناوی "گوناش ئۆنۆرما"س ، له‌ تەقەلای وه‌رده‌وام بۊی تا تۊنست له‌ ته‌مه‌ن 84 ساڵی بڕوانامه‌ی سەرەتایی وه‌ ده‌س بارێد.
جی باسە گوناش  شه‌ش كوڕ و 18 نه‌وه‌ دیرێد، ئومید خوازێد  له‌ خوەنین وه‌رده‌وام بوود تا بڕوانامه‌ی به‌كه‌لۆریس وه‌ ده‌س بارێد.
